Draguć, 23. lipnja 2015. Priopćenje za medije

-svima-

Izložba radova nastalih na radionicama o zidnom (fresko) slikarstvu pod vodstvom prof. Harija Vidovića, a organizirana u sklopu aktivnosti projekta REVITAS II, prikazana u Kući fresaka, njih četrdesetak, postaju njenim vrijednim fundusom uz prethodno donirane radove od strane likovnih umjetnika, sudionika međunarodne likovne kolonije.

Izloženi su radovi polaznika radionice iz osnovnih škola koje su održane od 18. do 20. lipnja 2015. a u kojoj su sudjelovala djeca od prvog do četvrtog razreda iz škola Cerovlje, Buzet, Selce i Roč, te radovi srednjoškolaca i studenata, koji su upravo završavali svoje radove i to učenici iz **Gimnazije Jurja Dobrile** iz Pazina i studenti Akademije primijenjenih umjetnosti iz Rijeke.

Prisutnima se obratio domaćin, načelnik Općine Cerovlje, Emil Daus uz riječi zahvale, posebno Istarskoj županiji – Regione Istriana i Regiji Veneto te ministarstvima turizma i kulture na financijskoj podršci

i time omogućili otvorenje Kuće fresaka, koja svoja vrata otvora u petak. 26. lipnja u 11 sati te naglasio značaj i važnost predstojećeg događaja za Općinu Cerovlje.

Voditelj projektne aktivnosti Revitas II, pročelnik županijskog Upravnog odjela za kulturu Vladimir Torbica prof., zahvalio se svim sudionicima na radionicama, koji inspirirani tradicijom i kulturnom baštinom primjenjuju u praksi - oslikavanjem fresaka, naglasivši da je upravo to i cilj zavičajne nastave, koju provodi Istarska županija. Zavičajna nastava ima za cilj ujediniti sve aktivnosti, manifestacije koje se godinama odvijaju na istarskom području i pretočiti ih u stvarnost. Projekt Zavičajne nastave odvija se u nekoliko faza: započinje s predškolskim odgojem i naobrazbom: aktivnostima za i u Dječjim vrtićima Istre koji provode program na hrvatskom i talijanskom jeziku, nastavlja se obuhvatom Osnovnih škola te naposljetku Srednjih škola u Istarskoj županiji. Važno je istaknuti suradnju s okolinom, sa institucijama, udrugama, gradovima, općinama koje su uvijek potpora odgojno obrazovnim ustanovama, a upravo su ove radionice pravi primjer primjene u praksi.

Sandra Ilić, koordinatorica projektne aktivnosti predstavila je ciljeve i aktivnosti projekta i pozvala sve zainteresirane na predstojeće događaje. Projekt **REVITAS II** prekogranični je projekt sufinanciran sredstvima Europske unije u okviru Operativnog programa Slovenija- Hrvatska 2007-2013 u sveukupnom iznosu od 843.058,49 EUR. Partneri projekta REVITAS II su: Grad Kopar (vodeći partner), Istarska županija, Turistička zajednica Istarske županije, Grad Buzet, Grad Vodnjan, Općina Izola i Općina Piran. Projekt REVITAS II temelji se na nastavku i nadgradnji aktivnosti projekta REVITAS i u tom smislu nadovezuje se na stare aktivnosti i njihov nastavak, uz naglasak na inovativnosti kako u aktivnostima tako i u primjeni najsuvremenije informatičke tehnologije pri oblikovanju prekogranične turističke destinacije Istre, a dio čega ćemo imati prilike i vidjeti na otvorenju Kuće fresaka, 26.06.2015.

Pozvala je i sve zainteresirane na međunarodni znanstveno-stručni skup iz područja zidnog slikarstva čija je tema "Suvremena iskustva u restauriranju zidnih slika", koji će se održati od 08. do 10.07.2015., u Draguću.

Voditelj radionica prof. Hari Vidović, vidno zadovoljan brojem odaziva polaznika svih skupina i radovima polaznika radionica, uputio je riječi zahvale uvrštavanjem u projekt Revitas II obzirom da je to ujedno i priznanje za njegov dosadašnji rad kojeg obavlja u Roču, te uvjerenje da će otvorenjem Kuće fresaka ovakve i slične radionice postati redovna i stalna aktivnost.

Voditelj projektne aktivnosti:

Vladimir Torbica, prof.